കുഞ്ഞിനെ ദത്ത് നല്കിയത് അനുപമയുടെ അറിവോടെ നാണക്കേട് ഒഴിവാക്കാന് അനുപമയും ആഗ്രഹിച്ചിരുന്നു അജിത്തിനെ കുറിച്ച് ഞെട്ടിക്കുന്ന വിവരങ്ങളാണ് അറിഞ്ഞത് വിവാദത്തില് അച്ഛന് എസ്.ജയചന്ദ്രന്റെ പ്രതികരണം തിരുവനന്തപുരം പേരൂര്ക്കടയില് അനുപമയുടെ കുഞ്ഞിനെ ദത്ത് നല്കിയ വിവാദത്തില് പ്രതികരിച്ച് അനുപമയുടെ അച്ഛന് എസ്.ജയചന്ദ്രന്. കുഞ്ഞിനെ അനുപമയില് നിന്നും എടുത്തുമാറ്റി ദത്ത് നല്കിയത് കുടുംബത്തിന്റെ മാനം രക്ഷിക്കാനാണെന്നും താന് തെറ്റൊന്നും ചെയ്തിട്ടില്ലെന്നും ജയചന്ദ്രന് പറഞ്ഞു. കുഞ്ഞിനെ ദത്ത് നല്കിയത് അനുപമയുടെ അറിവോടു കൂടിയാണെന്നും അദ്ദേഹം വ്യക്തമാക്കി. നിങ്ങള്ക്ക് രണ്ട് പെണ്കുട്ടികളുണ്ടെന്നും ഇതില് ഇളയകുട്ടി ഒരാളുമായി പ്രണയത്തിലാണെന്നും സങ്കല്പ്പിക്കുക. കരുതലും സ്നേഹവുമുള്ള ഒരച്ഛന് മകള് പ്രണയിക്കുന്ന ആളുടെ പശ്ചാത്തല വിവരങ്ങള് അന്വേഷിക്കും. മകളുടെ തീരുമാനം തെറ്റാണെന്ന് ബോധ്യപ്പെട്ടാല് എല്ലാ അച്ഛന്മാരും ആ ബന്ധം അവസാനിപ്പിക്കാനാണ് ശ്രമിക്കുക ജയചന്ദ്രന് പറഞ്ഞു. ഡിഗ്രി അവസാന വര്ഷ വേളയിലാണ് മകള് അജിത്തുമായി പ്രണയത്തിലാകുന്നത്. പ്രണയ ബന്ധത്തെക്കുറിച്ച് അറിഞ്ഞിട്ടും അനുപമയെ കോളേജിലേക്ക് വിട്ടിരുന്നു. എന്നാല് അജിത്തിനെക്കുറിച്ച് അന്വേഷിച്ചപ്പോള് ഞെട്ടിക്കുന്ന വിവരങ്ങളാണ് അറിഞ്ഞത്. അജിത്ത് വിവാഹിതനായിരുന്നു. അജിത്തിന്റെ ആദ്യ ഭാര്യയും മുമ്ബ് വിവാഹിതയായിരുന്നു. അവരുടെ കുടുംബ ജീവിതം തകര്ത്താണ് അജിത്ത് നസിയയുമായി ബന്ധം സ്ഥാപിച്ചത്. പിന്നീട് തന്റെ മകളുമായും അജിത്ത് പ്രണയം നടിച്ചു. ഇങ്ങനെയുള്ള ഒരാളുമായി ബന്ധം വേണ്ട എന്ന് ഞാന് പറഞ്ഞിരുന്നു. എന്നാല് അവള് അതൊന്നും കേള്ക്കാന് തയ്യറായില്ല. മൂത്ത മകളുടെ വിവാഹത്തിന് മാസങ്ങള്ക്ക് മുമ്ബാണ് അനുപമ ഗര്ഭിണിയാണെന്ന വിവരം അറിഞ്ഞത്. അനുപമ എട്ടുമാസം ഗര്ഭിണിയായിരുന്ന സമയത്ത് അവളെ പരിചരിക്കാന് ആരുമുണ്ടായിരുന്നില്ല. ഇപ്പറയുന്ന അജിത്തും എവിടെയായിരുന്നു? ഇക്കാര്യങ്ങളെല്ലാം പുറത്തറിഞ്ഞിരുന്നെങ്കില് നിശ്ചയിച്ച് ഉറപ്പിച്ച മൂത്ത മകളുടെ വിവാഹം നടക്കില്ലായിരുന്നു. മുന്നില് മറ്റു വഴികളൊന്നുമില്ലാത്തതിനാല് കുഞ്ഞിനെ ശിശുക്ഷേമ സമിതില് ഏല്പ്പിക്കാമെന്ന് പ്രസവത്തിന് മുമ്ബേ തന്നെ ഞങ്ങള് തീരുമാനിച്ചിരുന്നു. വിവാഹ ബന്ധത്തിലൂടെയല്ലാതെ ഒരു കുഞ്ഞിനെ പ്രസവിച്ച നാണക്കേട് ഒഴിവാക്കാന് അനുപമയും ആഗ്രഹിച്ചിരുന്നു. ഒക്ടോബര് 22ന് രാത്രിയാണ് കുഞ്ഞിനെ അമ്മത്തൊട്ടിലിലേക്ക് കൈമാറിയത്. പിന്നീട് 2021 ഏപ്രിലിലാണ് അനുപമ കുട്ടിയെ ആവശ്യപ്പെട്ട് തന്റെ അടുക്കല് എത്തിയത്. കുഞ്ഞിനെ തിരികേ വേണമെങ്കില് ശിശുക്ഷേമ സമിതിയെ സമീപിക്കാനാണ് താന് മകളോട് പറഞ്ഞത്. ഇതിനുശേഷമാണ് അജിത്തും അനുപമയും വീണ്ടും ബന്ധപ്പെട്ടിരുന്നുവെന്ന കാര്യം അറിഞ്ഞത്. ആ സമയത്ത് അജിത്തും നസിയയും വിവാഹ മോചനം തേടിയിരുന്നു. കുഞ്ഞിനെ ശിശുക്ഷേമ സമിതിക്ക് നല്കാനുള്ള അനുപമയുടെ തീരുമാനത്തെ ഞാന് പിന്തുണച്ചിരുന്നു. കുഞ്ഞിനെ തിരികെ വാങ്ങുന്നതിനെ ഒരിക്കലും ഞാന് എതിര്ത്തിട്ടില്ല. ഇപ്പോള് കുട്ടിയെ തിരികെ വേണമെങ്കില് അത് തടയാന് ഞാന് ആരാണ്? ഇത് നിയമപരമായ പ്രശ്നമാണ്. ഇതില് എനിക്ക് പങ്കില്ല. വിവാദത്തിലേക്ക് തന്നെ വലിച്ചിട്ടതിന്റെ കാരണമെന്താണെന്ന് അറിയില്ല. അനുപമ തന്റെ മകളാണ്. എന്റെ കഷ്ടപ്പാടുകള് നിങ്ങള് അനുഭവിക്കുമ്ബോള് മാത്രമേ നിങ്ങള്ക്കിത് മനസിലാകു എന്നും ജയചന്ദ്രന് പറഞ്ഞു. Stories you may Like